Balzo

Balzo (, taksonomia sinonimo Ochroma lagopus, nomigo laŭ la botanikisto Olof Peter Swartz, botanika aŭtora mallongigo Sw.) laŭ PIV estas tropika arbo el la familio de malvacoj, kies ligno estas pli malpeza ol korko, kaj tial uzata por flosoj. Ĝi hejmas aparte en tropikaj regionoj de Ameriko kaj tie hispanlingve nomatas balsa - kio samtempe hispane estas vorto por "floso" ĝenerale. La ĉefa uzo de la ligno do klarigas la etimologion de la nomo. 

Aparte konata veturilo el balzo estis la floso Kon-Tiki, per kiu la norvega esploristo kaj verkisto Thor Heyerdahl en 1947 pruvis sian tezon ke popolo el Sudameriko per balzaj flosoj povus esti vojaĝinta al Polinezio en prekolumba epoko por eksetli en Polinezio. 

Antaŭ ol surfaj tabuloj estis produktitaj el modernaj materialoj kiel ekzemple vitrofibro-fortigita plasto, la tradiciaj surfaj tabuloj de la havajanoj konsistis kutime el balzo, kaj ankoraŭ nuntempe multaj pasiaj surfistoj aprezas surfotabulojn el tiu ligno. 
Pro sia stabileco kaj malpezeco, la ligno ankaŭ intense uziĝas por modelaj aviadiloj.

Kategorio:Neotropisa flaŭro
Kategorio:Arboj de Franca Gujano
Kategorio:Arboj de Bolivio
Kategorio:Arboj de Brazilo
Kategorio:Arboj de Karibio
Kategorio:Arboj de Kolombio
Kategorio:Arboj de Ekvadoro
Kategorio:Arboj de Peruo
Kategorio:Arboj de Meksiko
Kategorio:Arboj de Venezuelo
Kategorio:Arboj de Centra Ameriko
Kategorio:Ligno
Kategorio:Bombakoideoj